kardosdrur/scandi-wiki huggingface dataset:
Laurent Ciman

Laurent Ciman (født 5. august 1985 i Farciennes, Belgien) er en belgisk fodboldspiller, der spiller som forsvarsspiller i Major League Soccer-klubben Los Angeles FC. Han har tidligere spillet for Standard Liège, Royal Charleroi, Club Brugge og Kortrijk i sit hjemland, samt for en anden MLS-klub, Montreal Impact.

Landshold 
Ciman har (pr. marts 2018) spillet 19 kampe og scoret ét mål for det belgiske landshold, som han debuterede for den 19. maj 2005 i en venskabskamp mod Bulgarien. Som spiller på landets U-21 landshold deltog han desuden ved OL i 2008 i Beijing.

Ciman blev udtaget til den belgiske trup til VM i 2014 i Brasilien.

Eksterne henvisninger 

Fodboldspillere fra Belgien
Fodboldspillere fra Royal Charleroi
Fodboldspillere fra Club Brugge
Fodboldspillere fra KV Kortrijk
Fodboldspillere fra Standard Liège
Fodboldspillere fra Montreal Impact
Deltagere ved verdensmesterskabet i fodbold 2014
Deltagere ved det europæiske mesterskab i fodbold 2016
Fodboldlandsholdsspillere fra Belgien
Stum

En stum person er et menneske, der mangler evnen til at tale. For nogle er dette en medfødt tilstand, mens det for andre kan være en konsekvens af manglende høreevne, et psykisk traume eller en ubehagelig oplevelse. Tilstanden er forskellig fra, men kan i nogen grad opfattes som en parallel til afasi, der er manglende evne til at formulere talesprog, ofte som følge af en hjerneskade eller blodprop.

Se også 

Oto-rhino-laryngologi
Tale
Goshin-jitsu

Goshin-Jitsu er en kampsport, der udspringer af Ju-jutsu. Goshin-Jitsu betragtes dog mest som en selvforsvarssport med islæt fra den traditionelle Ju-jutsu foruden den sportslige Ju-Jitsu. Oprindelsen af Goshin-Jitsu stammer fra slutningen af 1950'erne på øen Okinawa, hvor den blandt andet har en forbindelse med selvforsvarsdelen i Karate.

Kampsporten 
Goshin-Jitsu betyder "selvforsvars kunsten" eller "Kunsten at lære at kunne forsvare sig selv". Princippet er, at den enkelte udøver på den mest enkelte og effektive måde, skal kunne passivisere en eller flere angribere. Goshin-Jitsu består af to dele, et basisprogram og et forsvarsprogram, hvor teknikkerne hovedsageligt kommer fra Karate, Judo, Ju-jutsu og Aikido.

Basisprogrammet er bygget op i flere grundteknikker med træning i fald, anatomi, låseteknik, kaste teknik, slag og sparketeknik, kata og våbenteknik. Forsvarsprogrammet har ingen fastlagte teknikker og er baseret på sammensætning af teknikkerne fra basisprogrammet, således at udøveren skal kunne et fastsat antal øvelser indenfor hver forsvarsgruppe.

Indenfor Goshin-Jitsu konkurrerer man i discipliner som random-attack, reaktionsbane, kata, liggende og stående kamp.

Referencer 

Kampsport
Indendørs sport
Möbius-resistor

En Möbius-resistor eller Möbius-modstand er en elektronisk komponent lavet af to elektrisk ledende overflader separeret af et dielektrisk materiale, vredet 180° og forbundet til at være et Möbiusbånd. Den er en resistor som næsten ikke har selvinduktion, hvilket betyder at den virker som en modstand uden at yde magnetisk interferens på samme tid.

Patenter 
 , Möbius capacitor
 , Non-inductive electrical resistor
 , Apparatus and method for minimizing electromagnetic emissions of technical emitters Dietrich Reichwein

Kilder/referencer

Eksterne henvisninger 
 R.L. Davis, Noninductive Resistor, collection of articles at rexresearch.com

Passive elektronikkomponenter
Transducere
Uffe Savery

Uffe Savery (født 5. april 1966) er en dansk musiker, komponist og producer, der er bedst kendt for at udgøre halvdelen af duoen Safri Duo. Siden august 2010 har han været musikchef for Copenhagen Phil.

Savery er student fra Sankt Annæ Gymnasium i 1985 og uddannet solist fra Det Kongelige Danske Musikkonservatorium i 1992.

Allerede i 1988 dannede han sammen med vennen Morten Friis Safri Duo, der i 2000 brød igennem med "Played-A-Live (The Bongo-Song)". Fra 2009 til 2010 var Uffe Savery kunstnerisk chef for Pumpehuset.

Uddannelse 
 Skolen på Duevej (1972 - 1982)
 Sankt Annæ Gymnasium (1982 - 1985)

Privatliv 

Savery er søn af pianisten Janne Savery og fysikeren Jens Als-Nielsen og bror til skuespilleren Maria Savery. Uffe Savery har to børn.

Diskografi 
 1990: Turn Up Volume
 1994: Works for Percussion
 1995: Lutoslawski, Bartók, Helweg
 1995: Percussion Transcriptions
 1996: Goldrush
 1998: Bach to the Future
 2001: Episode II
 2003: 3.0
 2008: Origins

Musikere fra Danmark
Komponister fra Danmark
Musikproducere fra Danmark
Safri Duo
Personer i Kraks Blå Bog
Studenter fra Sankt Annæ Gymnasium
Donbass Arena

Donbass Arena ( , ) er et stadion i Donetsk i Ukraine.

Klubben FC Shakhtar Donetsk har haft hjemmebane på Donbass Arena, siden det blev indviet 29. august 2009. Stadionet rummer i alt 51.504 siddepladser.

Arenaen blev brugt under Europamesterskabet i fodbold 2012.

Konflikten i Ukraine 2014
Stadionet var den 20. maj 2014 hjemsted for en mindre "fredsmarch" mod volden under urolighederne i det østlige Ukraine og den selvudråbte Folkerepublikken Donetsk.

Den 22. august 2014 blev stadionet beskadiget som følge af artilleriild i forbindelse med kampe mellem Ukraines hær og pro-russiske separatister om kontrol med Donetsk. Den 20. oktober 2014 blev stadionet igen ramt af eksplosioner, der tilsyneladende var forårsaget af artilleri. Stadionet led skade på øst- og vestsiden og et større glasparti faldt ned tæt på en ung pige. Som følge af konflikten i det østlige Ukraine flyttede Shakhtar i 2014 alle sine hjemmekampe til Lviv, der ligger mere vestligt og uden for konfliktzonen, og i 2017 til Metalist Stadion i Kharkiv, ca. 200 km nord for Donetsk. Additionally, the club's administrative headquarters and player training sessions have been shifted to Kiev.

Referencer

Eksterne henvisninger 

Officiel hjemmeside  

Donetsk
Fodboldstadioner i Ukraine
FC Shakhtar Donetsk
SCM Holdings
San Giorgio-klassen

De tre amfibiefartøjer i San Giorgio-klassen er blev bygget af Fincantieri til Marina Militare. Skibenes officielle betegnelse er Landing Platform Dock (LPD). Disse skibe er i stand til at medbringe et bataljon marineinfanterister samt op til 36 pansrede køretøjer eller 30 kampvogne. Skibet er agter udstyret med et welldæk hvor der er plads til tre landgangsfartøjer. Helikopterdækket har plads til at tre helikoptere kan lande og lette samtidig. San Giusto er normalt udrustet som et skoleskib. Skibene er baseret ved flådestationen i Brindisi på den italienske adriaterhavskyst.

Skibe i klassen

Erstatning 
De to første skibe i klassen skal udskiftes. Den italienske flåde har fået tilladelse til at erhverve to Landing Ship, Helicopter Dock (LHD) på 190 meter og 20.000 tons. Der er desuden underskrevet en option på et tredje skib der er mere i retningen af et såkaldt Landing Ship, Helicopter Assault (LHA), som muligvis skal erstatte det aldrende hangarskib Giuseppe Garibaldi (551).

Referencer og kilder 

 Janes Fighting Ships 2008 (elektronisk version)
 naval-technology: San Giorgio-klassen
 globalsecurity.org: San Giorgio-klassen
 CCEB: ACP113(AH) 

Krigsskibe fra Italien
127 Hours

127 Hours er en britisk/amerikansk biografisk film fra 2010, produceret, skrevet og instrueret af Danny Boyle. Filmen har James Franco i hovedrollen, som bjergbestigeren Aron Ralston, der tilbage i 2003 kom ud for en ulykke i Robbers Roost, Utah, da en stenblok på 500 kilo rev sig løs og klemte Arons hånd fast. I seks dage var Aron fanget i en snæver canyon i Blue John Canyon med meget lidt vand og mad. Filmen er baseret på Aron Ralstons selvbiografi Et umuligt valg (eng.: Between a Rock and a Hard Place). Boyle skrev manuskriptet sammen med Simon Beaufoy og filmen blev produceret af Christian Colson. De tre havde arbejdet sammen på Boyles tidligere film Slumdog Millionaire.  Filmen fik biografpremiere i Danmark den 3. februar 2011, og blev udgivet på DVD og Blu-ray den 14. juni. Filmen blev godt modtaget af kritikerne og blev nomineret til seks Oscars, herunder Bedste film og Bedste skuespiller (James Franco).

Handling
I april 2003, er Aron Ralston alene på en en-dagstur i Robbers Roost i Utah. Han regner kun med at være væk én dag, så han har ikke fortalt nogen, hvor han er taget hen. På sin udflugt møder han to unge damer, Megan og Kristi, som han vandrer med et par timer. Pigerne tager tilbage igen, men Aron beslutter sig for at vandre videre gennem de snævre canyons. Pludselig river en tung stenblok sig løs og i løbet af et splitsekund, er Arons hånd fastklemt. Han prøver at komme fri ved at skubbe til blokken, men den rykker sig ikke. Så gennemgår han sin proviant i sin rygsæk: to sandwichs, lidt under en liter vand, et reb, et videokamera og en lommekniv. Med kniven forsøger han at hakke i stenen for at få sin hånd fri, men der sker intet. Han indser, at han må tage utænkelige midler i brug, hvis han skal overleve. Er Megan og Kristi de to sidste mennesker, han nogen sinde kom til at se i sit liv?

Cast
 James Franco som Aron Ralston
 Amber Tamblyn som Megan McBride
 Kate Mara som Kristi Moore
 Clémence Poésy som Rana
 Lizzy Caplan som Sonja
 Treat Williams som Ralstons far
 Kate Burton som Ralstons mor

Produktion
Danny Boyle havde ønsket at lave en film om Aron Ralstons historie i fire år. Boyle skrev et kort manuskript og Simon Beaufoy skrev det fulde udkast. Boyle beskriver 127 Hours, som en "meget britisk film", og som "en actionfilm, hvor helten ikke kan bevæge sig."'

Avisen News of the World reporterede i november 2009, at Cillian Murphy var Boyles første valg til at spille Ralston. De to havde tidligere arbejdet sammen på filmene 28 dage senere og Sunshine. I januar 2010, var James Franco castet til rollen som Ralston. Lizzy Caplan spiller hans søster Sonja.

Optagelserne blev rapporteret til at begynde i marts 2010 i Utah. Boyle havde til formål at skyde den første del af filmen uden dialog. Den 17. juni 2010 var filmen i post-production.

Eksterne henvisninger 

 
 

Eventyrfilm fra USA
Britiske film fra 2010
Amerikanske film fra 2010
Film instrueret af Danny Boyle
Engelsksprogede film
Musketerernes sidste bedrifter

Musketerernes sidste bedrifter (fransk: Le Vicomte de Bragelonne ou Dix ans plus tard) er en roman skrevet af Alexandre Dumas den ældre. Den udkom første gang som føljeton 1847-50. Det er den tredje og sidste roman i serien om d'Artagnan og hans tre musketervenner Athos, Porthos og Aramis efter De tre musketerer og Tyve år efter.

Romanen er i flere dele. Antallet kan variere, men i udgaver med tre dele hedder de: Le Vicomte de Bragelonne, Louise de la Vallière og Manden med jernmasken.

Handlingen foregår 1660-67, hvor kong Ludvig 14. udvikler sig fra at være en svag barnekonge, der er i lommen på sin mor og sine ministre, til at blive Solkongen, der har fuld kontrol over Frankrig. I romanen tager de nu aldrende musketerer, d'Artagnan og hans venner, affære for at støtte kongemagten i England og Frankrig. Det koster flere af dem livet.

Musketerernes sidste bedrifter er nok især kendt for sidste tredjedel, hvor Dumas bygger handlingen op om sin hypotese om, at en mand, der i mange år blev holdt fanget under grundige sikkerhedsforanstaltninger, skulle være Ludvigs tvillingebror Filip (i virkeligheden havde Ludvig en to år yngre bror ved navn Filip). Myterne om manden med jernmasken er mange, og især Dumas har givet anledning til flere filmatiseringer (1939, 1977 og 1998) samt en musical.

Noter 

Litteratur i 1847
Romaner fra Frankrig
Gasherbrum III

Gasherbrum III er den fjerdehøjeste top i Gasherbrum-massivet i bjergkæden Baltoro Muztagh, som er en del af Karakoramkæden i det nordøstlige Pakistan. Bjerget ligger mellem Gasherbrum II og Gasherbrum IV.

Gasherbrum III er 7.946 moh. Da bjerget har en primærfaktor under 500 meter, regnes det ofte som en fortop til Gasherbrum II.

Gasherbrum III var længe en af verdens højeste ubestegne toppe, indtil den blev besteget af en polsk ekspedition i 1975.

Eksterne henvisninger 

 Pearltours 

Karakoram
Himalaya
Bjerge i Pakistan
Gasherbrum IV

Gasherbrum IV er en af fem toppe i bjergmassivet Gasherbrum, i bjergkæden Karakoram i det nordøstlige Pakistan. Gasherbrum IV er 7.925 moh., og er dermed verdens 17. højeste bjerg, til trods for at det er det laveste i Gasherbrum-gruppen.

Gasherbrum IV hævdes af mange at være et af de smukkeste bjerge i Karakoram, med sin karakteristiske pyramideform. Det er også et af de vanskeligste at bestige, og den næsten 3.000 meter høje vestvæg bliver anset for at være en af de største udfordringer for klatrere i Himalaya.

Gasherbrum IV blev besteget første gang 6. august 1958, a italienerne Walter Bonatti og Carlo Mauri.

Karakoram
Bjerge i Pakistan
Himalaya
Sociologi og kulturanalyse

Sociologi og kulturanalyse er en 3-årig bacheloruddannelse, der udbydes af Syddansk Universitet Esbjerg. Fokus er på sociologi, antropologi og projektstyring.

Videregående uddannelser i Danmark
Mono Lake

Mono Lake er en sø i Mono County, Californien i USA. Den blev skabt for minimum 760.000 år siden. Det er en sø midt i en ørken, og uden udløb i et hav. Netop fordi den ikke har noget udløb i et hav, har den en stor koncentration af salt, som gør at den er meget basisk. Der lever saltsøkrebs i søen, som medvirker til at søen har et usædvanligt økosystem for en ørken-saltsø. Trækfugle flokkes om søen og spiser af disse saltsøkrebs.

I søen vokser også en mikrobe kaldet GFAJ-1, som blev isoleret i starten af 2009, og i 2010 udkom en artikel i tidsskriftet Science om mikroben. Det lader til at denne organisme kan skifte fra at ernære sig via fosfor, til at ernære sig gennem arsen, hvis fosfor er i underskud. Denne konklusion er dog stærk omdiskuteret i videnskabelige kredse.

Eksterne henvisninger 
 Mono Lakes hjemmeside
 Besøgsinformation
 Artiklen i Science om GFAJ-1 

Søer i Nordamerika
Californiens geografi
Irving Baxter

Irving Knot Baxter (25. marts 1876 Utica, New York – 13. juni 1957 Utica, New York) var en amerikansk atlet.

Baxter blev dobbelt olympisk mester 1900 ved OL i Paris. Her vandt han både højde- og stangspring, med sejr resultaterne 1,90 m og 3,30 m. Han er den eneste som har vundet denne double. Han kom også på andenpladsen i de tre stående discipliner ved det samme mesterskab, nemlig stående længdespring, stående højdespring, stående trespring. Hans landsmand Ray Ewry vandt guldmedaljerne i alle tre discipliner.

Baxter som startede for University of Pennsylvania tilhørte i fem år verdens bedste højdespringere. Hans placering på verdensranglisten var; 1900 1. plads (1,91 m), 1897 2. plads (1,88 m), 1898 og 1899 3. plads (1,90 m og 1,89 m) og 1901 4. plads (1,85 m).

Personlige rekorder 
 Højdespring: 1,918 (1918)
 Stangspring: 3,35 (1900)

Eksterne henvisninger 

 Irving Baxter Olympic medals and stats 
HickokSports.com – Biography – Irving Baxter  
Irv Baxter Biography and Olympic Results – Olympics at Sports-Reference.com  

Længdespringere fra USA
Personer fra New York
Højdespringere fra USA
Olympiske mestre fra USA
Medaljevindere ved sommer-OL 1900
Deltagere ved sommer-OL 1900
Heinrich Meldahl

Heinrich Joachim Meldahl (8. september 1776 i København – 24. februar 1840) var en dansk jernstøber og arkitekt, far til arkitekt Ferdinand Meldahl, general Carl Meldahl samt Henrik Meldahl, som overtog støberiet.

Han var født i København, hvortil hans fader, der var murer, var indvandret fra Tyskland. Efter at han var blevet murersvend, virkede han en tid som bygmester i Norge, idet han opførte en del gårde ved Christiania; han kom derefter i arbejde hos Jacob Aall på Næs Jernværk og vendte derpå tilbage til København, hvor han 1811 fik bevilling til at oprette et jernstøberi. Det blev anlagt på Vesterbro, først som en filial af Næs, men senere som selvstændig virksomhed. Det var det 3. jernstøberi i Danmark, men Meldahl har, hedder det, "først vist, hvorledes Jærnstøbning bør være". Han blev hurtig kendt som den bedste danske jernstøber og søgtes derfor af mange, men han var ikke altid let tilgængelig. Han valgte det arbejde, han ville udføre. Efter hans død fortsattes virksomheden af hans enke, Benedicte Louise f. Hansen (1796 – 24. september 1845).

Sønnen Henrik Meldahl, der 1840 kom ypperlig oplært hjem fra England, rejste, efter at have sat jernstøberiet i ny gang, på ny ud og bragte sine nye arbejdsmetoder til Næs, til Bergen og ved Würden i Stettin; først efter moderens død overtog han støberiet, hvori den yngre søn, kammerherre Ferdinand Meldahl, i meget ung alder havde arbejdet som former. Han drev det til sin død, 17. maj 1893.

Værker 

 Sidefløje til hovedbygningen på Næs Jernværk, Norge (1806)
 Højovn på Næs (1806)
 Flere landbrugsbygninger ved Christiania (Oslo)
 Forslag til Ulefos hovedbygning, Holden (1808)
 Fabriksbygning, Vesterbrogade 28, København (1811, senere udvidet, nedrevet)
 Egen butik, sammesteds (1830, nedrevet ca. 1885)
 Forslag til gitter og lygtepæl, Kongens Nytorv (1836)
 Repræsenteret med ovne på norske og danske museer og herregårde, bl.a. Rød, Ulefos, Næs, Sorø Akademi og Pederstrup
Tilskrivning:
 Nicolai Benjamin Aalls gravstøtte med urne, Østre Porsgrunn, Norge (ca. 1806)
Tegninger til kakkelovne fremstillet på Næs og Vesterbro:
 Adskille modeller tegnet 1804-37, bl.a.: Kolonneovn (1804); Apollo med Lyre (1806, hjørneovn); Centauren (1807); Mindeovn (1807); Sphinxen (1807); Løven (1807); Apis (1809); Vindovn (1809)
Skriftlige arbejder:
 Tegninger af Næs Jernverks Kakelovne, 1. Hefte, 1809 (12 tavler, salgskatalog)

Kilder 
 C. Nyrop, "Henrich Joachim Meldahl", i: C.F. Bricka (red.), Dansk Biografisk Lexikon, København: Gyldendal 1887-1905.
 Rawert, Danmarks industrielle Forhold, s. 159.
 C. Nyrop, O. J. og P. J. Winstrup.

Eksterne henvisninger 
 

Danskere i 1800-tallet
Personer fra København
Håndværkere fra Danmark
Arkitekter fra Danmark
Designere fra Danmark
Fabrikanter fra Danmark
Personer i Dansk Biografisk Leksikon
Murere fra Danmark
Ny Kronologi

Ny Kronologi er en pseudohistorisk konspirationsteori der går tilbage til Isaac Newton (The Chronology of Ancient Kingdoms Amended. 1728), og som i dag anføres af de russiske matematikere Anatolij Fomenko og Gleb Nosovskij.

Ifølge nævnte matematikere og den italiensk-franske filolog Joseph Scaliger kan der etableres en fælles antikhistorisk kronologi, der har søgt at gøre den Romerskkatolske kirkes indflydelse på verdenshistorien større, end tilfældet reelt var. Ifølge Anatolij Fomenko findes der ingen skriftlige kilder, der med sikkerhed kan dateres til tidligere end 1000-tallet. Konsekvensen af Ny Kronologi er, at oldtidens Grækenland, Romerriget og Egypten aldrig har eksisteret.

Russiske forskere mener, at Jesus blev født i 1152 e.Kr. på halvøen Krim og blev korsfæstet i 1185 på Yuşa Tepesi. Det gamle Jerusalem, er beskrevet i alle fire kanoniske evangelier som Yoros fæstning og i Det Gamle Testamente som Konstantinopel. Mest oplagt som forlæg til Biblens Jesus var ifølge Anatolij Fomenko den byzantinske kejser Andronikos Komnenos, som under sin regeringstid forsøgte at stække adlens magt, og som også led en voldsom død i 30 årsalderen. Det Gamle Testamente blev skrevet adskillige hundrede år efter Det Nye Testamente og omhandler begivenheder, der fandt sted i 1300-1500-tallet ifølge Fomenko.

Eksterne henvisninger 
 Официальный сайт научного направления Новая Хронология
 Verdenshistorien er pure opspind
 Verdenshistoriens skraldemand 
 A.T. Fomenko: History: Fiction or Science? Chronology 1, Introducing the problem. A criticism of the Scaligerian chronology. Dating methods as offered by mathematical statistics. Eclipses and zodiacs. 
 A.T. Fomenko: History: Fiction or Science? Chronology 2, The dynastic parallelism method. Rome. Troy. * Greece. The Bible. Chronological shifts. 
 A.T. Fomenko, G.V. Nosovskiy, V.V. Kalashnikov: History: Fiction or Science? Chronology 3, Astronomical methods as applied to chronology. Ptolemy’s Almagest. Tycho Brahe. Copernicus. The Egyptian zodiacs. 
 A.T. Fomenko, G.V. Nosovskiy: History: Fiction or Science? Chronology 4, Russia.Britain.Byzantium.Rome. 

Pseudovidenskab
Konspirationsteorier
Daewoo Leganza

Daewoo Leganza var en stor mellemklassesedan bygget af det tidligere GM Daewoo i Sydkorea mellem 1997 og 2002. Bilens interne udviklingsnavn var V100, under hvilket bilen og dens platform (som den ikke delte direkte med nogen anden model) også var kendt.

Daewoo udtrykker at navnet Leganza kommer fra en kombination af to italienske ord – elegante (elegant) og forza (kraft).

Udvikling 
Leganza var en del af Daewoos indsats i selv at udvikle nye modeller til at afløse de gamle GM-licenserede. Søsterprojekter til V100 var Daewoo Lanos (T100) og Daewoo Nubira (J100). Udviklingen af "x100"-biler involverede flere underleverandører, bl.a. ZF for gearkasser og Holden for motorer.

Leganza var designet af den italienske bildesigner Giorgetto Giugiaro fra Italdesign. Designet var inspireret af Giugiaros konceptbil Jaguar Kensington fra 1990, samt Toyota Aristo fra 1991.

Drivlinie 
Leganza var en forhjulstrukket bil, som kun fandtes som firedørs sedan. Leganza kunne fås med tre forskellige firecylindrede Holden-motorer.

Tekniske data

Afløsning 
I modsætning til Matiz eller Nubira fik Leganza ikke noget facelift i løbet af sin levetid, så der findes ingen "V150"-model (xx50-numre blev af Daewoo benyttet til at betegne faceliftede versioner af xx00-modeller). I stedet øgede Daewoo V100-platformens akselafstand med 30 mm for at udvikle en ny model, kaldet Daewoo Magnus (V200), som kom på markedet i 2000. Begge modeller blev solgt sideløbende med hinanden i Sydkorea, og Leganza fik en ny kølergrill i 2001, mens Magnus ikke blev introduceret internationalt før Leganza udgik af produktion i 2002 og blev afløst af Magnus, som i Europa blev solgt som Daewoo Evanda.

Der kom ingen afløser i Storbritannien eller Irland, før Daewoo Tosca blev introduceret under navnet Chevrolet Epica i 2007.

Litteratur 
 Automobil Revue. Katalog 2000 og 2002.
 Daewoo Leganza instruktionsbog. Daewoo Motor Co., Ltd., februar 1997. Z97/01V MY97-V/970216-ENG-A (på engelsk).
 Daewoo Leganza instruktionsbog. Daewoo Motor Co., Ltd., juli 2000. MY01-V/000740-DAN-A.

Eksterne henvisninger 

 

Leganza
Store mellemklassebiler
Forhjulstrukne biler
Biler introduceret i 1997
Biler fra 1990'erne
Biler fra 2000'erne